ANAN ออกหุ้นกู้ 2 พันลบ. ดอกเบี้ย 4.8% ระดมทุนใช้ขยายธุรกิจ
ANAN ออกหุ้นกู้มูลค่าไม่เกิน 2 พันลบ. อายุ 3 ปี ดบ. 4.80% ขายผู้ลงทุนสถาบัน-รายใหญ่วันที่ 11-13 พ.ค.58 ระดมทุนสำหรับการขยายธุรกิจ , เป็นเงินทุนหมุนเวียนกิจการ และเพื่อใช้ทดแทนเงินกู้ประเภท Project Finance ที่ยังไม่ได้เบิกจากสถาบันการเงิน
7 พ.ค. 2558

บริษัท อนันดา ดีเวลลอปเม้นท์ จำกัด (มหาชน) หรือ ANAN ระบุว่า บริษัทได้ยื่นแบบแสดงรายการข้อมูลการเสนอขายหุ้นกู้ของบริษัท มูลค่าไม่เกิน 2,000 ล้านบาท อายุ 3 ปี ครบกำหนดไถ่ถอนปี พ.ศ. 2561 อัตราดอกเบี้ยคงที่ร้อยละ 4.80 ต่อปี ตลอดอายุหุ้นกู้
โดยเสนอขายหุ้นกู้ให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะจองซื้อระหว่างวันที่ 11-13 พ.ค. 58 ผ่านผู้จัดการการจัดจำหน่ายหุ้นกู้ คือ ธ.กรุงไทย ธ.ซีไอเอ็มบีไทย และ บล.เอเชียพลัส สำหรับอันดับความน่าเชื่อถือของผู้ออกหุ้นกู้ “BBB” /แนวโน้มอันดับเครดิต “Possitive” โดยบริษัท ทริส เรทติ้ง จำกัด เมื่อวันที่ 18 ก.พ. 58
ทั้งนี้บริษัทมีวัตถุประสงค์จะนำเงินที่ได้จากการออกหุ้นกู้ครั้งนี้ เพื่อใช้สำหรับการจัดหาเงินทุนสำหรับการขยายธุรกิจ , เป็นเงินทุนหมุนเวียนกิจการ และ เพื่อใช้ทดแทนเงินกู้ประเภท Project Finance  ที่ยังไม่ได้เบิกจากสถาบันการเงิน และสำรองเพื่อทดแทนเงินกู้ประเภท  Project Finance ที่อาจเกิดขึ้นจากการขยายธุรกิจในอนาคต